Čulmanas (upė)
Čulmanas (rus. Чульман) – upė Rusijoje, pietų Jakutijoje; Timptono kairysis intakas (Aldano baseinas). Prasideda Stano kalnagūbryje, susiliejus Mažojo ir Dešiniojo Čulmano upėms. Teka daugiausia į šiaurės rytus. Įteka į Timptoną 362 km nuo jo žiočių. Didžiausi intakai – Kabakta, Mažasis Čulmanas (kairieji), Berkakitas (dešinysis). Upės baseine yra ~60 ežerų. Čulmanas užšąla spalį, atitirpsta gegužę. Upė vandeningiausia būna gegužę ir birželį. Prie upės yra Neriungrio miestas ir Čulmano gyvenvietė.